Kretingos dvaro tiltas

Kretingos dvaro tiltas – pėsčiųjų tiltas Kretingoje, paribyje su Kretingos dvaro sodyba, 220 m į pietryčius nuo kelio . Nutiestas per Akmeną. Tiltas jungia Vilniaus ir J. Basanavičiaus gatves, gyventojų naudojamas patogiai pasiekti Kretingos naująsias kapines, įsikūrusiais už geležinkelio, Padvariuose.

Tiltas 3 angų, apie 27 m ilgio.Kretingos dvaro tiltas maps.lt Jį laiko metalinės sijos, ant kurių paklotos skersinės lentos. Perdanga atremta į gelžbetonines sieninio tipo atramas. Ėjimo takas apribotas metaliniais turėklais. Prieigose ant buvusios važiuojamosios dalies pastatyti ribojantys stulpeliai.Apibendrino pasiūlymus devynių Akmenos tiltų vardams. 2) Darbėnų/Dvaro svyturiolaikrastis.lt 2021-04-18 

2019 m. statinys suremontuotas, senąją tilto dangos medieną pakeičiant impregnuotu Sibiro maumedžiu, perdažant turėklus.Atnaujinamas senasis tiltas į Darbėnus svyturiolaikrastis.lt 2019-10-15

 Istorija 

Praeityje buvęs platesnis kelio tiltas, kuriuo važiavo automobiliai, ėjo laidojimo procesijos. Apie 1990-uosius pritaikytas pėstiesiems. Tiltas pastatytas senajame kelyje, vedusiame iš Kretingos į Darbėnus, Rūdaičius. Šio tilto istorija mena dvaro laikus – jis jungė reprezentacinius pastatus bei už jo buvusius karčemą ir du kumetynus. Karčema praėjus tiltą buvo dešinėje pusėje, kumetynai, už kurių prasidėjo Kretingos kaimo žemės, o dabar yra J. Basanavičiaus gatvė, – kairėje. Vienas mūrinis kumetyno pastatas išlikęs iki šių dienų.

 Šaltiniai 

Kategorija:Kretinga
Kategorija:Kretingos rajono tiltai
Kategorija:Lietuvos sijiniai tiltai
Kategorija:Lietuvos pėsčiųjų tiltai
Kategorija:Tiltai per Akmeną (Danę)